ΤΕΛΕΤΗ ΚΑΘΟΜΟΛΟΓΗΣΗΣ-ΟΡΚΩΜΟΣΙΑ
Το Τμήμα Νοσηλευτικής της Σχολής Επιστημών Υγείας του ΔΙ.ΠΑ.Ε.  διοργανώνει Τελετή Καθομολόγησης η οποία θα πραγματοποιηθεί την Τρίτη 21 Ιουνίου 2026 και ώρα 11:00 π.μ.. 
Στην ορκωμοσία θα συμμετέχουν οι απόφοιτοι  του Τμήματος οι οποίοι ολοκλήρωσαν τις υποχρεώσεις τους και έλαβαν Βεβαίωση Περάτωσης Σπουδών από τη Γραμματεία του Τμήματος.
Η Τελετή θα πραγματοποιηθεί στο Κεντρικό αμφιθέατρο  "Αλέξανδρος "της Αλεξάνδρειας Πανεπιστημιούπολης της Σίνδου (κεντρικός διάδρομος παλαιού κτιρίου, με είσοδο από το Κεντρικό Κυλικείο του ΔΙ.ΠΑ.Ε.). 

Οι απόφοιτοι που θα λάβουν μέρος στην Τελετή Καθομολόγησης καλούνται να προσέλθουν έξω από το Κεντρικό Αμφιθέατρο Αλέξανδρος  (μαζί με την αστυνομική τους Ταυτότητα η Διαβατήριο για όσους δεν έχουν ταυτότητα ) από τις 10:00 π.μ έως το αργότερο στις 10:50 π.μ. για την υπογραφή στο βιβλίο πτυχιούχων και την παραλαβή των σχετικών βεβαιώσεων ήτοι: πρωτόκολλο ορκωμοσίας,  2 αντίγραφα πτυχίου και αναλυτική βαθμολογία, και κατόπιν θα μεταβούν στο Κεντρικό Αμφιθέατρο Αλέξανδρος για την τελετή Καθομολόγησης.  

Τα έγγραφα τα οποία θα παραλάβετε από την Γραμματεία (πρωτόκολλο ορκωμοσίας 2 αντίγραφα πτυχίου και αναλυτική βαθμολογία) καθώς και τον πάπυρο, θα τα κρατήσετε στο προσωπικό σας αρχείο, όταν χρειαστεί να προσκομίσετε κάπου ένα εξ αυτών θα το βγάζετε φωτοαντίγραφο και θα το καταθέτετε. Δεν μπορούν να εκδοθούν νέα αντίγραφα στο μέλλον, και αν χρειαστεί για οποιοδήποτε λόγο να ζητήσετε ένα εξ αυτών θα σας δοθεί σε ηλεκτρονική μορφή αντίγραφο από τον προσωπικό σας φάκελο.  

Στο χώρο της Γραμματείας δεν θα προσέλθουν οι απόφοιτοι για τις υπογραφές και την παραλαβή των σχετικών εγγραφών,  καθώς στο χώρο της Σχολής πραγματοποιούνται εργασίες συντήρησης της θέρμανσης. 

Οδηγίες προς τους αποφοίτους οι οποίοι θα συμμετέχουν στην τελετή καθομολόγησης του Τμήματος Νοσηλευτικής την  Τρίτη 21 Ιουλίου 2026. 

Όλοι οι απόφοιτοι οι οποίοι θα συμμετέχουν στην τελετή καθομολόγησης την Τρίτη 21 Ιουλίου 2026, οφείλουν να παρευρίσκονται στο αμφιθέατρο «Αλέξανδρος», στις 10.50 π.μ.
Ο Γραμματέας του Τμήματος όταν καλέσει όλους απόφοιτους θα πρέπει να ανέβουν στην εξέδρα  ώστε να αρχίσει η τελετή καθομολόγησης. 
[bookmark: _Hlk225416864]Αφού ολοκληρωθούν οι χαιρετισμοί από φορείς του Πανεπιστημίου και του Τμήματος, η πρωτεύσασα απόφοιτη, θα εκφωνήσει τον όρκο με δυνατή και καθαρή φωνή, και οι υπόλοιποι απόφοιτοι καλούνται να επαναλάβουν με δυνατή και καθαρή φωνή τον όρκο, ώστε να ακούγεται ο όρκος σε όλο τον χώρο του αμφιθεάτρου.
Κατά την διάρκεια του όρκου οι απόφοιτοι θα πρέπει να έχουν σηκωμένο το δεξί τους χέρι με ενωμένα τα τρία δάχτυλα.        
Ο όρκος, ο οποίος θα απαγγελθεί από όλους αποφοίτους υπάρχει και στο πρωτόκολλο καθομολόγησης, και είναι ο εξής:  
Παρακαλώ να τον έχετε διαβάσει ώστε για να τον απαγγέλετε σωστά κατά την τελετή καθομολόγησης. Τον όρκο θα τον διαβάζει όπως αναφέρετε παραπάνω η πρωτεύσασα απόφοιτη, και επαναλαμβάνουν οι απόφοιτοι δυνατά και καθαρά.  Ο όρκος είναι χωρισμένος με κόμματα και τελείες, έτσι ώστε να διαβάζετε κάθε πρόταση από την  πρωτεύσασα απόφοιτη και να επαναλαμβάνουν οι υπόλοιποι.  
«Τελειώνοντας τις σπουδές μου σ' αυτό το Ίδρυμα, 
οφείλω και ταυτόχρονα επιθυμώ να διαβεβαιώσω ενσυνείδητα όλους τους φορείς του Ακαδημαϊκού Ιδρύματος, 
ότι θα υπηρετώ και θα θεραπεύω τις αξίες, 
τις τέχνες και την επιστήμη των οποίων έγινα γνώστης. 
Με ανοιχτό πνεύμα θα μελετώ και θα αποδέχομαι κριτικά όλες τις εξελίξεις στην επιστήμη, 
την τεχνολογία και τον πολιτισμό και με αταλάντευτη βούληση θα εντάσσω το ειδικό στο γενικό συμφέρον,
ως υπεύθυνος πολίτης για το καλό της πατρίδας μας. 
Υπόσχομαι στην Ελληνική Κοινωνία ότι θα υπηρετώ ανιδιοτελώς και με όλες μου τις δυνάμεις την Εθνική Ανεξαρτησία,
την ειρήνη, 
τη δημοκρατία και την κοινωνική δικαιοσύνη, 
σεβόμενη /ος  πάντα το Σύνταγμα και τους Νόμους του Κράτους 
και ότι θα αγωνισθώ με αφοσίωση για τη διαφύλαξη και συνέχιση των ιδανικών, 
των παραδόσεων και των εθίμων του Έθνους μας».

Μετά την ορκωμοσία θα ακολουθήσει η απονομή των πτυχίων από φορείς του Πανεπιστημίου και από τα μέλη ΔΕΠ του Τμήματος, και ο/η κάθε απόφοιτος/απόφοιτη αφού λάβει το πτυχίο του από το μέλος ΔΕΠ, θα προσέρχεται στο γραφείο που θα είναι μπροστά στην εξέδρα θα κάθετε και θα κάνει ότι υπογραφεί στο βιβλίο των αποφοίτων ώστε να βγει τις αναμνηστικές φωτογραφίες.
Παρακαλούνται όλοι οι απόφοιτοι να παραμένουν επάνω  στην εξέδρα, έως ότου ο Γραμματέας κηρύξει την λήξη της τελετής καθομολόγησης.
Οι απόφοιτοι θα μπορούν να βγουν φωτογραφίες με τα συγγενικά τους πρόσωπα, μετά τη λήξη της τελετής, και όχι κατά της διάρκεια της Τελετής καθομολόγησης, κατεβαίνοντας από την εξέδρα. Επειδή έχει παρουσιαστεί το φαινόμενο στο παρελθόν  κάποιοι απόφοιτοι να ακούνε τους φωτογράφους για να τους βγάλουν φωτογραφία κατά την διάρκεια της Τελετής Καθομολόγησης διευκρινίζω ότι την Τελετή την κάνει το Τμήμα και όχι οι φωτογράφοι. Οπότε παρακαλώ ο κάθε απόφοιτος όταν θα υπογραφεί το βιβλίο πτυχιούχων να  επιστρέφει στη θέση του.  
Επίσης κατά την διάρκεια της τελετής Καθομολόγησης οι απόφοιτοι παρακαλώ να μην μιλάνε μετάξι τους. 
Στον χώρο που θα πραγματοποιηθεί η τελετή Καθομολόγησης απαγορεύετε να έχουν μαζί τους οι συνοδοί των αποφοίτων καφέδες και τρόφιμα. Επίσης απαγορεύετε ρητά  να ανοίξουν κομφετί στον χώρο της αίθουσας, και να διακόπτουν την τελετής καθομολόγησης με κόρνες.  

Καλή επιτυχία και συγχαρητήρια σε όλους τους απόφοιτους του Τμήματος 
